Lammiku
Lammiku on küla Tartu maakonnas Tartu vallas. Paikkonna kuulsaim vaatamisväärsus on Amme jõe alamjooksule, Tartu–Põltsamaa muinasmaantee äärde püstitatud tsistertslaste Kärkna ehk Valkena mungaklooster. 1220. aastatel asutatud kloostri purustasid Vene väed 1559. aastal. Hiljem on selle varemeid paljus lammutatud ja ehitusmaterjalina ära veetud (eriti 18. sajandil Tartu ehitamise tarbeks).